Document ID: 32004R2135

KOMISIJAS REGULA (EK) Nr. 2135/2004
(2004. gada 14. decembris),
ar kuru kuģiem, kas peld ar Polijas karogu, aizliedz zvejot ziemeļu garneles
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (1), kurā jaunākie grozījumi izdarīti ar Regulu (EK) Nr. 1954/2003 (2), un jo īpaši tās 21. panta 3. punktu,
tā kā:
(1)
Padomes 2003. gada 19. decembra Regula (EK) Nr. 2287/2003, ar ko attiecībā uz atsevišķiem zivju krājumiem un zivju krājumu grupām nosaka zvejas iespējas 2004. gadam, kā arī ar tām saistītos nosacījumus, kas piemērojami Kopienas ūdeņos un Kopienas kuģiem ūdeņos, kur nepieciešami nozvejas ierobežojumi, paredz kvotas ziemeļu garneļu zvejai 2004. gadam (3).
(2)
Lai nodrošinātu to attiecīgo noteikumu ievērošanu, kas saistīti ar kvantitatīvajiem ierobežojumiem nozvejā no krājumiem, uz kuriem attiecas kvota, Komisijai ir jānosaka diena, no kuras uzskata, ka zvejas kuģi, kas peld ar kādas dalībvalsts karogu, ir izsmēluši piešķirtās nozvejas kvotas apjomu.
(3)
Saskaņā ar Komisijas rīcībā esošo informāciju Ziemeļrietumu Atlantijas zvejniecības organizācijas (NAFO) 3L zonā ziemeļu garneļu nozveja, ko veikuši kuģi, kas peld ar Polijas karogu vai ir reģistrēti Polijā, ir izsmēlusi 2004. gadam piešķirtās kvotas apjomu,
IR PIEŅĒMUSI ŠO REGULU.
1. pants
Uzskata, ka NAFO 3L zonas ūdeņos ziemeļu garneļu nozveja, ko veikuši kuģi, kas peld ar Polijas karogu vai ir reģistrēti Polijā, ir izsmēlusi 2004. gadam Polijai piešķirtās kvotas apjomu.
Kuģiem, kas peld ar Polijas karogu vai ir reģistrēti Polijā, ir aizliegts zvejot ziemeļu garneles NAFO 3L zonas ūdeņos, tāpat šos krājumus, ko minētie kuģi ir nozvejojuši pēc šīs regulas piemērošanas datuma, ir aizliegts turēt uz kuģa klāja, pārkraut un izkraut krastā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 14. decembrī.

Labels: 8
18
6